
DISSERTATIO  MEDICA 

INAUGURALIS, 

DE 

RHEUMATISMO 

QUAM 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMLE  EDINBURGENAS  PROFECTI, 

NECNON 

AMPLISSIMI  SENATUS  ACADEMICI  CONSENSU,  ET 
NOBILISSIMAE  FACULTATIS  MEDICAE  DECRETO ; 

JDro  dratu  Doctoris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS , 

ERUDITORUM  EXAMINI  SUBJICIT 

LUDOVICUS  POWELL, 

CAMBRO-BRITANNUS  i 

SOCIET.  REG.  MED.  EDIN.  SOC. 


Partim  quae  perspexi  his  oculis, 
Partim  quae  accepi  auribus. — Ter. 


Kalendis  Augusti,  lioru  locoque  solitis. 


EDINBURGI : 

EXCUDEBAT  JO ANNES  MOIK. 

MDCCCXXm. 


AMICO 


ET 

CONSANGUINEO  CARISSIMO 

LUDOYICO  WATKINS, 

COLL.  REG.  CHIRURG.  LOND.  SOC. 

LUDOVICUS  POWELL, 

SALUTEM. 

m 

Tibi,  care  Consanguine,  quantas  debeo  grates,  ob  paternam 
fere  curam,  qua  me  fovisti  et  bonis  artibus  instituisti,  vix  opus  est 
mihi  profiteri.  Hoc  tamen  animi  in  te  grati  et  amoris  sinceri  testi- 
monium, quamvis  tenue,  accipias  'oro.  Diu  vivas  et  valeas,  laetus 
tuis  monibus  intersis,  auraequae  felices  tibi  semper  afflent,  spero,  et 
imo  pectore  voveo. — Vale. 


TENTAMEN  MEDICUM 


IN  A UGURALE, 


RHEUMATISMO. 


AUCTOBE  L.  POWELL. 


De  Rheumatismo,  tam  Acuto  quam  Chroni- 
co, in  animo  memorabiliora  volutans,  tractatio- 
nem ejus,  licet  breviter,  modo  cujus  sequitur 
expositio,  perficere  statui : 

lmo,  Vero,  Generalia  quaedam  praedicere, 
2do,  Historiam  tradere, 

3do,  Causas  exponere, 

Diagnosin  facere, 

5t0,  Modos  sanandi  vel  levandi  varios  recen- 
sere, melius  visum  est. 

A 

DE  RHEUMATISMO. 


I.  Generalia  de  Rheumatismo  quaedam — An- 
tiquis proculdubio  bene  notus  fuit  Rheuma- 
tismus, scilicet  cui  eodem  in  priscis  temporibus 
causae  excitantes  quae  in  recentioribus. 

Inter  hunc  morbum  et  alias  articulorum  af- 
fectiones dolorosas  nullum  existere  discrimen 
et  utroque  igitur  generi  remedia  eadem  apta- 
ta crediderunt.  Botallus  prior,  nomine  des- 
tincto  et  proprio  dato,  ab  aliis  segregavit : 
Ballonius  bene  naturam  ejus  intellexit;  a 
Sydenhamo  nostro  historia  ad  amussim  tradi- 
ta est.  Ab  liujusce  tempore  auctores  non  per- 
pauci, nec  ingenii  vilioris,  sententias  de  sede 
ejus,  de  causa  proxima,  modoque  tractandi  di- 
versas finxerunt.  Ob  rigorem  ejus,  et  qui  co- 
mitatur dolorem,  medici  animis  attentis  per- 
spexerunt ; et  ob  has  causas  maxime  de  eo  dis- 
putatum fuit,  scilicet  causa  ejus  proxima,  si- 
mul atque  modus  varii  per  quos  aut  pelli  aut 
levari  potest,  diversim  a diversis  tractatum  ac- 
ceperunt. 

Unaquaeque  fere  orbis  terrarum  regio  huic 

morbo  obnoxia  est,  praecipue  vero  quae  quod 
ad  aeris  statum  nunc  frigidi  nunc  calidioris, 
mox  etiam  humidi,  mox  iterum  siccioiis,  suai- 
tas  mutationes  subit.  Hinc  vero  in  insulanis 
sicut  etiam  in  locis  maritimis  vel  mari  propin- 
quioribus, tam  frequenter  sese  ostendit ; nam 
hisce  mutationes,  ex  quibus  modo  pendet  mor- 
bus, ob  causas  nec  latentes  nec  dubias,  saepis- 
sime et  graviter  contingunt. 

Juniores  et  aetate  provectiores  raro  aggredi- 
tur, nec  tamen  juvenes  nec  senes  ab  eo  pror- 
sus soluti  sunt,  uti  docet  experientia.  Mares 
paullo  libentius  quam  foeminas  adoritur,  quod 
ex  illis  causis  excitantibus  multo  gravius  quam 
hae  sese  necesse  permittentibus  oriri  videtur. 
Secundum  DoctorisHAYGARTH  aestimationem 
inter  has  et  illos  accedit  ratio  qualis  ad  quatuor 
tria. 

Temporibus  vernis  et  autumnalibus  multo 
quam  in  aliis  frequentior  est  Rheumatismus. 
Hoc  ut  videtur,  nec  minus  e tempestatis  na- 

tura  maxime  variabile  pendet,  quam  ex  horum 
optime  ad  qui  sequuntur  effectus  compescen- 
dos aptatorum  neglectu  ; scilicet  vestium  con- 
venientium defectu,  circumspicendi  tempesta- 
tis intemperiei  sese  afferentium  praetermis- 
sione. 

In  duas  species  a Culleno  perillustri  dis- 
tributus est  Rheumatismus  : in  Acutum  scilicet 
et  Chronicum.  Harum  prior  ab  illo  ita  definita 
est : « Morbus  ab  externa  et  plerumque  evi- 
“ dente  causa,  pyrexia,  dolor  circa  articulos 
“ musculorum  tractum  sequens,  genua  et  reli- 
“ <luos  majores  potius  quam  pedum  vel  ma- 
“ nuum  articulos  infestans,  calore  externo  auc- 
“ tus.”  Rheumatismus  vero  Chronicus  des- 
criptionem specificam  sequentem  excepit : 

“ Rost  rheumatismum,  nisum  violentem,  vel 
“ subluxationem,  dolores  artuum  aucti,  plus 
“ minus  ve  fugaces,  calore  lecti  vel  alio  exter- 
no levati,  artus  debiles,  rigidi,  facile  et  saepe 
sponte  frigescentes,  pyrexia  nulla,  tumor 
“ plerumque  nullus,”  « Lumbago,”  additur 
quoque,  “ et  ischias  aliquando  morbi  acuti,  sed 

“ cum  saepius  chronici  sunt,  plerumque  ad 
“ hunc  locum  pertinent.” 


SYMPTOMATUM  DESCRIPTIO,  SIVE  MORBI 
HISTORIA. 

Cum  plerisque  symptomatibus  quae  phleg- 
masiarum  ordinis  morbos  reliquos  comitan- 
tur, lassitudine,  scilicet,  rigoribus,  horrore  fre- 
quenter cum  vultus  suffusione  alternante,  ap- 
petitus cibi  defectu,  siti,  inquietudine,  et  per 
totum  corpus  angoris  sensu,  febre  simul  co- 
mitante, ingreditur  Rheumatismus. 

Ingravescente  morbo,  symptomata  jam  tra- 
dita statim  increscunt ; et  horis  praeterlapsis 
duodecim  vel  viginti  quatuor,  Rheumatismi 
vere  Acuti  signa  constituta  sese  ostendunt.  Ex 
doloribus  maxime  gravibus  constant  haec,  cir- 
ca articulum  quemque  majorem  sedem  capien- 
tibus, vel  etiam  plures  invadentibus.  Mem- 
bra inferiora  priora  communiter  afficiuntur. 

incipit  in  his  per  ruborem  et  tumorem  par- 
tium affectarum  morbi  impetus,  nec  vero  fert 
uter  rationem  satis  magnam  ad  dolori  perten- 
sionem,  secundum  musculorum  tractus  ten- 
dentis, sub  motu  sive  pressione  vel  levissimis 
augescenti. 

Hinc  per  angorem  maxime  irritatus  aegro- 
tans, inquietus  fit,  nec  in  eodem  vel  per  breve 
temporis  spatium  situ  sese  tenere  potest.  Ac- 
cedit cutis  calor  multus,  saepe  per  sudationes 
profusas  ad  finem  perducendus.  Pars  labo- 
rans tamdiu  siccam  et  callidam  sese  tenet ; 
lingua  villosa  fit,  primo  albida,  sensim  fusces- 
cens,  et  denuo  quasi  tunicam  induens.  Sitis 
invadit  impatibilis,  intestinorum  oritur  consti- 
patio, urina  multo  minor  quoad  quantitatem 
quam  debet,  colorem  rubicundum  induit.  Re- 
cedente vero  morbo,  sedimentum  lateritium 
ab  hacce  deponitur,  sudationes  universales 
obrepunt,  et  leviter  soluta  est  alvus. 

Metastasis . — A manu  medici  incaute  ad- 
mota, vel  ab  aegro  se  imprudenter  gerente,  vel 


DE  RHEUMATISMO. 


7 


a corporis  etiam  temperatione  peculiari,  in 
quibusdam  accedit  exemplis,  quod  symptoma- 
ta morbi  subito  externas  indicationes  attollen- 
tia, in  organum  aliquod  internum  «ese  proji- 
ciunt, sicut  cor,  pulmones,  cerebrum,  et  quam- 
vis minus  frequenter,  ventriculum,  unum  sive 
plura  horum,  et  saepe,  ut  in  nonnullis  exem- 
plis quae  mihi  videndi  occasio  fuit,  continuata 
serie  aggredientia. 

Cordis  hujusce  morbi  translatione  correpti, 
signa  notabiliora  sunt  dolores  pungentes  a 
mediastino  ad  cordis  regionem  usque  ten- 
dentes, cordis  ipsius  motus  abnormes,  (pal- 
pitationes vulgo  dicti,)  arteriarum  carotidearum 
pulsationes  manifestiores  pulsus  interdum  ple- 
nus et  validus,  saepius  vero  acutus  et  abnor- 
mis, animi  defectione  dien  superveniente,  tus- 
sis cum  spiritu  difficili  simul  comitante.  Si 
haec  non  cito  tollantur  symptomata,  sequun- 
tur artuum  inferorium  oedema,  et  signa  hydro- 
thoracis,mali  quod  demum  vitam  prorsus  extin- 
guit.  Cadavere  secto,  cor  plerumque  valde 
ampliatum  invenitur,  haerente  et  densato  peri- 

cardio,  et  seri  effusiones  inter  hoc  et  cor  ipsum, 
sicut  et  lymphae  coactae  depositiones  viden- 
tur. Ad  caput  Rheumatismi  translatio,  per 
signa  sequentia  indicare  solet,  cephalalgiam, 
vertiginem,  visus  subitaneum  defectum,  arte- 
rias carotidaeas  et  temporum  subsilientes,  et, 
redeunte  vespere,  delirium.  Si  morbi  status 
hicce  perniciosus  non  cito  tollatur,  seri  in  ce- 
rebri ventriculos  effusio,  et.  necesse  mors  ipsa 
demum  sequuntur.  Diaphragmate  affecto,  su- 
perveniunt hujusce  spasmata  organi,  spiritus 
valde  difficilis,  vultus  anxietas,  manifesta  mus- 
culorum rigiditas,  et  dolor  crucians  ; et  morbi 
e hoc  statu  ad  mortem  quidem  repentinam 
transitio  verenda  sit.  Rheumatismi  metas- 
tasium haec  multo  quam  aliae  frequentius  ac- 
cidere dicitur.  Rheumatismi  in  alias  partes 
per  metastasin  transitio,  secundum  organorum 
quae  afficit  variam  naturam,  symptomata  va- 
ria manifestare  debet. 

Rheumatismi  Chronici  Signa. — Rheumatis- 
mi symptomata  Chronici  multo  minus  definita. 
Habitu  corporis  debiliore,  acutum  graviorem 

vulgo  sequitur.  Dolor  qui  comitatur  maxime 
premit,  et  quidem  ex  hoc  constat  constantissi- 
mum  et  notissimum  ejus  signum.  Ne  quidem 
ac  in  acuto,  qui  calore  levari  solet,  tempestatis 
frigido  et  humido  statu  intenditur,  ut  quoque 
motu  nimio  vel  etiam  minimo.  Chronici  do- 
loris est  ab  imo  ad  alterum  articulum  facile 
pervagari,  sine  tamen  inflammatione  vel  febre 
intensis  ortis,  simultamen  partibus  aliquando 
affectis  aggressionibus  iteratis  sub  accessu  fri- 
goris et  humoris  obnoxiis  restantibus.  Huic 
accedunt  plerumque  debilitas  et  oedema,  simul 
et  musculorum  contractio  spasmodica,  mem- 
brorumque frigiditas  quaevis.  I11  hoc  morbi 
statu  inter  organa  ciborum  concoctioni  inser- 
vientia, dum  munera  solita  ob  morbum  quem- 
vis leviorem  non  rite  perficiunt,  et  unamquam- 
que partem  Rheumatismo  correptam,  sympa- 
thia vel  consensus  manifestim  percipitur.  A 
motu  nimio,  scilicet  exercitatione  qua  corpore 
adhuc  sano  ad  valetudinam  secundam  conser- 
vandam juvat,  multum  intenditur  haec  sym- 
pathia morbosa,  et  musculi  demum  per  inac- 
tionem  soluti  fiunt,  et  toros  quibus  valetudine 

felici  gavisum  est,  quodammodo  perdit  mem- 
brum. Exacerbationes  dolorum  nocturnae 
saepe  accidunt,  comitantibus  simul  sensubus 
pungentibus,  quasi  exurentibus,  irruentibus, 
per  nervos  majores  vagantibus,  ut  in  sciatico 
magno  et  nervo  crurali  antico  saepe  fit,  in  quo 
exemplo  dolores  e lumbis  ad  genu  gradientes 
prorumpunt.  In  morbi  statu  magis  adhuc 
chronico,  tametsi  dolores  interdum  intenduntur 
et  sensus  nascuntur  pungentes, musculi  et  tegu- 
menta pressuram  modicam  sane  patiuntur,  et  ne 
quidem  sine  levamine  quodam,  sinon  supra  ner- 
vos ipsos  facta  sit.  Morbo  per  longum  tempo- 
ris spatium  persistente,  unus  vel  articuli  plu- 
res  rigidi  fiunt,  per  malum  quod  anchylosis 
vocatur,  ex  ligamentis  et  membrana  synoviali 
incrassatis  originem  ducens,  ut  in  genibus,  cu- 
bitis, et  carpis  praecipue  videri  liceat. 

Si  Rheumatismo  afficiantur  musculi  et  ex- 
pansiones tendineae  quae  circa  lumbos  copiose 
inveniuntur,  nomen  Lumbaginis  audit  malum. 
Hujusce  morbi  varietatis  incommoda  majora 

sunt  dolor  acutus  et  modus  quo  trunci  corpo- 
ris motus  graviores  impediuntur. 


DE  RHEUMATISMI  CAUSIS. 

Causa  Praedispon ens. — Nonnulli,  Rheuma- 
tismum in  una  eademque  familia  per  multo- 
rum seriem  annorum,  grassantem  percipientes, 
malum  a fabrica  corporis  haereditaria  pendere 
crediderunt.  Evacuationes  praeter  solitum 
minutae  vel  prorsus  repressae,  corporis  habi- 
tum pleniorem  inducentes  ; vita  quoque  otio- 
sa, pabulo  nimul  non  deficiente,  et  quicquid 
denique  systema  subito  debilitat,  ad  Rheuma- 
tismum Acutum  gignendum  praedisponunt. 

Causae  Excitantes. — Inter  has  recensentur 
praecipue,  frigoris  et  caloris  vicissitudines  sub- 
itaneae, praesertim  humiditate  conjunctae,  ut 
si  aliquantum  exercitatione  aliquis  calefactus, 
in  vestimentis  madidis  dui  permanserit,  vel  si 
sub  aperto  coelo,  somno  praesertim  obrutus, 
nocturno  aere  percussus  fuerit.  Temporis 

quod  inter  causam  excitantem  genitam  et  in- 
dicationes  morbi  patefactas  venit  spatium,  ab 
horis  perpaucis  ad  dies  aliquot  variare  solet. 

De  Causa  Intima  Morbi. — Causa  morbi  hu- 
jusce  intima,  ut  opinantur  pathologici  quidam 
scriptores,  ex  inflammatione  in  musculorum  ex- 
pansionibus tendineis,  et  in  membrana  ista  per 
quam  adnectuntur  articuli  structurae  diversae, 
et  quae  in  partes  tenditur  vicinas,  constare  vi- 
detur species,  quae  vulgo  post  acutum  adori- 
tur, chronica,  et  quam  comitatur  dolor  acutus, 
qui  fabricam  totam  per  irritationem  localem 
corripit,  ab  inflammatione  subacuta  pendere 
videtur.  In  hac  specie,  tono,  uti  dicitur,  va- 
sorum sive  vi  obrutente,  ab  actione  praeter  so- 
litum quae  progressa  fuit  aucta,  nunc  fit  eo- 
rum distensio,  et  hujusce  indicationes  a tumo- 
re et  partis  laborantis  tumore  praebentur. 
In  quibusdam  exemplis,  ubi  premit  dolor  per- 
tristis, vasa  minuta  in  membrana  ista  prae- 
tenui, neurilema  dicta,  qua  obducuntur  nervi, 
dispersa,  inflammationem  sive  actionem  mor- 
bosam aliquem  pati,  credere  induci  possumus. 


DE  RHEUMATISMO. 


13 


DE  RHEUMATISMI  DIAGNOSI. 


'Rheumatismi  Acuti  Diagnosis. — Pauci  exis- 
tunt  morbi  loco  quorum  ponendus  sit  Rheu- 
matismus acutus  ; solertibus  et  peritis  errores 
in  hac  re  raro  accidere  possunt. 

Podagra  sese  per  articulorum  inflammatio- 
nes manifestans,  hujusce  quodammodo  simili- 
tudinem habet.  Sed  tamen  rite  perpensis  cor- 
poris temperatione  et  habitu,  simul  ac  organo- 
rum concoctioni  inservientium  statu  qui  prae- 
gressus est  morboso,  in  podagrico  malo  tam 
manifesto,  facillime  describi  potest  disjunctio- 
nis linea.  Ad  diagnosin  quoque  formandam, 
causam  praegredientem  excitantem  bene  ag- 
noscere utile  erit.  Saepe  cum  eruptionibus 
cutaneis  alternat  Rheumatismus,  et  ob  hanc 
causam  in  hujuscemodi  exemplis  Rheumatismi 
Scorbutici  nomen  pridem  agnovit. 

Rheumatismi  Chvonici  Diagnosis.— jMalum 
cujus  similitudinem  majorem  habet  Rheu- 
matismus Chronicus,  ex  affectionibus  syphi- 
liticis, quae  corporis  fabricam  quasi  inti- 
mam corruperunt  constat.  Dolores  syphili- 
tici quidem  calore  praesertim  lecti  nocturno, 
augeri  solent,  qui  Rheumatismum  vero  co- 
mitantur dolores  calore  levantur;  hinc  dis- 
tinguere haud  difficile  est.  Doloris  sedes 
quoque  non  eadem  est  in  duobus  hisce  morbis  ; 
in  syphilitide  ossa  media  et  periostaeum  eorum 
afficit,  in  Rheumatismo  vero  articulos  et  mus- 
culorum fines  tendineas,  uti  in  musculi  del- 
toidei finibus  tendineis  facile  visum  est. 

Lumbaginis  Diagnosis. — Mala  quae  cum 
lumbagine  confundi  potuerint,  ex  renum  af- 
fectionibus dolorosis,  varias  agnoscentibus 
causas,  constant.  In  illo  veruntamen,  dolor 
non  per  vasorum  urinam  deferentium  cursum 
tendit,  nec  a testiculo  retracto  comitatur,  nec 
quidem  externa  pressura  multum  augetur ; 
porro  nec  adest  vomitus,  nec  urina  quoad  mo- 

lem  sive  naturam  mutationem  ullam,  licet 
manifestiorem  subit ; in  his  vero  haec  omnia 
non  ita  se  habent,  quippe  quae  in  renibus  in- 
flammatione correptis,  vel  alio  modo  affectis, 
symptomata  vel  segregatim  vel  conjunctim 
semper  adesse  videntur. 


DE  MEDENDI  RATIONE. 

In  Acuto. — Sub  initio  Rheumatismi  Acuti, 
vel  progressu  quodam  facto,  antiphlogistica 
remedia  sola  uti  queant.  Si  aegri  habitus 
plenus,  et  temperatio  sanguinea,  si  pulsus  ejus 
sit  durus,  plenus,  et  celer,  dum  adsint  aliae 
pyrexiae  symptomata,  sanguinis  e brachio  ab- 
stractio  deferri  non  debet;  hujusce  autem  mo- 
lem aegrotanti  habitui  et  symptomatum  vi 
apte  accommodare  medicum  oportet.  Si  do- 
lor localis  et  partium  laborantium  inflammatio 
praegravis  premant,  sanguinis  per  hirudines 
abstractio  saepe  commodum  manifestum  fert, 
vasculis  scilicet  depletis,  et  distentione  par- 

tium  minuta.  Venae-sectione  absoluta  me- 
dicamentum laxans,  nec  tamen  ardens  sed 
Potius  lenis  et  refrigerans,  sicut  Sulphas  Mag- 
nesiae adhibendum  est ; et  solutio  alvi  ita  con- 
servanda ut  detur  excremento  bis  vel  ter  indies 
transitus.  Medicamenta  purgantia  vero  acria 
sive  drastica,  per  commotionem  continuam 
quam  excitare  solent,  molestia  premunt,  nec 
peiiculo  prorsus  carent,  dum  aegrum  tam  fre- 
quenter frigori  se  subjicere  compellunt.  Mul- 
ti videntur  Rheumatici  quorum  sanguinis 
emissio  dolorem  nequaquam  levat  etiam  co- 
piosa; alii  levamen  non  nisi  post  dies  duos 
vel  tres  inveniunt.  Venae-sectione  igitur  ne> 
diuturna  medicum  uti  decet,  quasi  morbum 
temporis  progressu  certo  solvere  expectaret, 
nam  perniciosa  insequi  solet  debili  ratio,  uti 
a meipso  etiam  visum  est  in  pluribus  ubi  san- 
guis emissus  ultra  uncias  centum  et  viginti 
intentus  fuit.  I11  hujuscemodi  exemplis  usui 
Calomelanos,  Digitalis,  Opii,  &c.  aliisque  quae 
vulgo  adhiberi  solent  remediis  fidem  dare  me- 
lius foret. 

Diaphoretica. — Diaphoretica  adhiberi  de- 
cere monent  cutis  calor  perauctus,  doloresque 
locales.  Ad  sudores  excitandos  Pulvis  Ipe- 
cacuanliae  compositus,  in  dosibus  ex  granis 
quatuor  vel  quinque  constantibus,  sub  quar- 
ta quavis  hora,  dari  liceat ; vel  in  granorum 
decem  dosi,  ad  decubitus  tempus  solitum, 
adhiberi  possit,  actione  ejus  potibus  cale- 
factis diluentibus  adjuta.  Haustus  salinus, 
adhuc  effervescens,  ad  hanc  finem  quoque 
perducendam,  adhiberi  potest,  nec  sine  com- 
modo, nam  medicamentum  et  gratum  est  et 
efficax.  Sed  tamen  diaphoretica  nimiir  in- 
caute adhibita,  aegrum  debilitant,  et  morbum 
protrahunt,  inducto  scilicet  chronico  ejus  statu. 
Colchico  autumnali  vires  mirae  medicinales 
nuperrime  tributae  fuerunt,  et  viribus  specifi- 
cis sive  propriis  quoque  a quibusdam  gaudere 
creditum  fuit.  Monente  experientia,  de  effi- 
cacia ejus  ne  tam  benigne  animum  habeo, 
praesertim  sub  initio  morbi  et  corpore  adhuc 
non  per  sanguinis  emissionem  ab  actione  ejus 
aucta  soluto.  Hujusce  effectus  minime  regu- 
lares sunt,  sed  dum  pro  emetico,  purgante,  vel 

diuretico  medicamine  dari  liceat,  tametsi  acri 
vi  quoque  anodyna  quavis  gaudet ; quando- 
quidem vero,  causa  corporis  habitus  peculiaris, 
idiosyncrasiam  technice  nominati,  effectus  in- 
gratos vel  etiam  perniciosos,  nauseam,  verti- 
ginem, aliosque  excitat. 

Morbo  adhuc  acuto,  venaesectione  et  dia- 
phoieticis  adhibitis,  et  quidem  sine  levamine, 
cinchona,  quae  a pluribus  nec  immerito  lauda- 
tur, saepe  morbum  tollet.  ‘ 

De  Victu  sive  Diaeta. — Victu  antiphlogistico 
necesse  uti  est,  pulmento  scilicet  tenui,  ptisani- 
tio  hordeali,  lactis  sero,  succo  limonum  mix- 
tis, stimulantibus  simul,  liquoribus  praecipue 
fermentatis,  et  animalium  carnibus  caute  vi- 
tatis. Corporis  superficies  ab  aeris  frigidioris 
contactu  studiose  defendi  debet,  nec  tamen  ut 
saepe  fit,  sub  vestimentis  cubicularibus  obrui 
decet,  sed  aeris  ambientis  calor  circa  gradus  60° 
Fahrenheitii  tenendus,  et  sic  aegri  dolor  con- 
solando quodammodo  levari  potest ; et  corpus 


DE  RHEUMATISMO. 


19 


ejus  ad  recipienda  medicamenta  nostra  max- 
ime aptatur. 

Metastasis  Tractatio . — Si  adorta  fuisset  me- 
tastasis, quae  semper  perniciosa  et  strenue 
praecavenda,  in  venaesectione  liberiori  spem 
ponere  debemus  ; dum  quoque  inflammatio- 
nem reducere  localem,  a stimulantibus,  sinapis 
scilicet  cataplasmate,  parti  quae  laboraverat, 
admotis,  niti  utile  erit.  V esicatoria  quoque 
supra  parte  nuperrime  inflammatione  correpta 
magno  sunt  commodo,  scilicet  ad  cutem  hu- 
mores attrahunt.  Si  translatione  affectum  fue- 
rit cor,  et  hujusce  organi  irritabilis  nimis  ex- 
citata fuerit  vis,  ad  actionem  abnormem  minu- 
endam maxime  valet  Digitalis  pulvis.  In  ad- 
hibendo tamen  hocce  medicamento,  manum 
caute  movere  necesse  est ; nam  ventriculum 
perturbare  haud  raro  accidit,  nausea  scilicet 
inducta,  vertigine  simul  comitante,  et  effecti- 
bus aliis  quae  narcotica  majore  quam  debet 
mole  adhibita  sequuntur.  Modus  adhibendi 
tutior  est,  in  dosibus  pulveris  grani  unici,  cum 
granis  Submuriatis  Hydrargyri  duobus  et  opii 

unico  admisti,  date,  quae  ad  horam  octavam 
quamque,  donec  effectus  manifestiores  redditi 
fuerint,  post  quod  tempus  vero,  non  amplius 
adhibendum  est  medicamentum. 

Ad  febrem  minuendam  Tartras  Antimonii 
pluribus  medicis  nuper  fuit  laudata*  Seta- 
ceum  quoque  supra  cordis  regionem,  Davido 
Dundas  Equite  consiliante,  saepe  auxilium 
praebebit. 

Rheumatismi  Chronici  Tractatio.— Ad  chro- 
nicum sanandum,  modum  penitus  mutare  ne- 
cesse  est : morbo  nunc  naturam  magis  localem 
induenti,  remedia  quoque  localia  magis  aptata 
habentur.  \ ariat  tamen  in  singulo  quovis 
exemplo  tractandi  modus,  secundum  mali  in- 
tensionem et  aegri  temperationem.  Sanguinis 
per  hirudines  ex  locis  educere  affectis,  vel  etiam 
per  venaesectionem  praesertim  si  adsint  irri- 
tatio gravior,  sive  ligamentorum  et  articulo- 
rum membranarum  tumefactio  major,  in  qui- 
busdam utile  erit  exemplis:  emissione  vero 

* Vide  Medico-Chirurgical  Trausactions,  Vol.  I.  p.  57. 

peracta,  vesicatoria  saepe  commodum  adferunt 
remedia.  Partes  vesicatas  cito  persanare,  et 
iterum  medicamenta  eadem  adhibere,  quam  ad 
continuo  irritandas,  et  humoris  deductionem 
faciendam,  unguentum  Sabinae  sive  Lyttae 
applicare  melius  est. 

Vesicatoria  quoque  partibus  ipsis,  saepe  ad 
dolorem  levandum  utilia.  Fluxiones  etiam  hu- 
morum artificiosae  vasorum  plenitudinem  mi- 
nuunt, et  sic  prosunt.  Hydrargyri  Submurias 
cum  opio  mistus,  a quibusdam,  ut  dicunt,  scrip- 
tores, admotus,  specifica  quodammodo  actione 
gaudet.  Fomenta  calida  sive  aquae  calidae 
supra  partes  laborantes  effusis,  a nonnullis 
commodum  non  minimum  inferre  dicuntur, 
et  per  vasa  solvenda  et  irritationem  levandam 
agunt.  Vapores  quoque  aquae  calefactae  loco 
quovis  per  fistulam  dirigere  fas  sit.  Balneum 
vaporarium  nuperrime  laudatum,  et  cum  ma- 
nifesto commodo  in  usum  adductum  est ; a quo 
vero  artificio  calor  major  applicari  potest,  et 
quidem  per  longius  quam  aliter  temporis  spa- 
tium. Post  balneum  adhibitum,  bene  fricari- 

dum  est  corpus  universum,  quod  sine  incom- 
modo nunc  fieri  potest,  partibus  scilicet  laxa- 
tis et  solutis.  Frictione  facta,  exercitatione 
per  ambulationem,  ad  fatigationem  leviorem 
usque  inducendam,  uti  queat  aegrotans;  et 
nunc  vero,  corpus  vestimentis  laneis,  vel  pelli 
levissima  ista  ( 'chamois  dicta,)  indui  decet. 
Vestis  laniaria  ad  cutem  ipsam  applicanda  est, 
vel  modo,  quod  commodum  magnum  fert, 
pannus  lanearius  mollis,  circa  partem  laboran- 
tem arcte  ligandus  est,  in  modo  quo  uti  monet 
medicus  Edinensis  Balfour. 

Modus  tractandi,  quem  supra  posui,  ad  tem- 
pestatem frigidiorem  solam  aptatus ; in  cali- 
dioribus vero  mutari  debet,  vestitus  scilicet 
partibus  focillantibus  gradatim  sepositis,  donec 
ad  coeli  temperiem  aptatur  corporis  calor. 
Sub  aestate,  frigidarium,  sicut  et  balneum  plu- 
viale, maxime  conveniunt,  et  sane  plus  quam 
alia  remedia  tentationes  morbi  futuras  praeca- 
vent. Nec  vero  nimis  audacter  in  usum  acci- 
pere commodum  est,  sed  aquae  calore  sensim 
minuto,  corpus  majus  quam  aliter  frigus 
patitur.  Post  balneum,  fricatio  et  exercitatio. 

Si  per  longum  permansisset  morbus,  et  par- 
tes affectione  maxime  vexatae  frigidae  factae 
fuissent  et  se  contraxissent,  debilitato  simul 
corpore  universo,  et  dotibus  ventriculi  et  or- 
ganorum concoctioni  aliorum  inservientium 
quodammodo  vitiatis,  remedia  roborantia  et 
quidem  stimulantia  prosunt.  In  his  vero,  ut 
in  aliis  exemplis,  mutationes  tractationis  subi- 
tae periculum  inferunt.  Cinchonae  corticis 
decoctum.  Hyoscyamo  sive  anodyno  quovis 
alio  leni  admistum,  commodum  inferre  solet. 
Solutio  Arsenicalis,  ad  Rheumatismum  chro- 
nicum levandum,  apte  adhiberi  potest,  sed  for- 
san ad  intermittentem  sanandum  potius  pro- 
dest. Tincturam  quoque  Guaiaci  Amoniatam, 
in  dosibus  ex  drachmis  unicis  vel  binis  con- 
stantibus, ingrediente  nocte,  adhibitam,  effec- 
tus valde  fructuosi  haud  raro  sequuntur.  Ar- 
tubus contractis,  et  articulis  eorum  rigescen- 
tibus, fricatio  cum  substantiis  ruborem  exci- 
tantibus, Terebinthinae  scilicet  oleo,  Aethere 
Acetico,  Camphorae  Linimento  cum  Lyttae 
Tinctura  et  Opio  conjuncto,  levationem  faciunt. 

Fluidum  Electricum  et  Galvanicum  quoque 
in  exemplis  diutinis  prosunt.  Moxa  etiam, 
dolores  diu  et  pertinaciter  manentes,  levare 
solet ; et  in  Morbo  Sciatico,  non  sine  com- 
modo manifesto  admota  est. 

Dum  his  diversis  medicamentis  morbum 
fugare  feritatum  est,  cibus  ad  normam  ducen- 
dus, et  secundum  corporis  vires  et  ventriculi 
aciem,  rationem  ejus  ordinare  oportet.  Aegri 
autem  habitus  ne  quidem  nimis  depleri  tutum 
est,  et  diuturnum  cibi  vegetabilis  usum  sequitur 
ventris  flatus.  Si  ad  cibum  ex  carnibus  con- 
fectum decurratur,  mutationem  ne  subitaneam 
esse  oportet,  pulmentis  et  jusculis  primis  datis, 
nec  unquam  substantiis  quae  calorem  exci- 
tant, praesertim  liquoribus  omnibus  fortiori- 
bus. Alvus  quoque  in  hoc,  ut  in  aliis  mor- 
bis, ad  statum  sano  propinquantem  ducenda 
est,  et  magis  soluta  quam  lenta  tenenda  ; nam 
ad  mala  omnigena  corpori  contingentia  vel 
sananda  vel  levanda,  nullum  invenitur  reme- 
dium melius  quam  alvi  ordinatio  aptatum. 


FINIS. 


ERRATA. 


In  Ded.  last  line  but  one,  pro  monibus  intersis,  auraequae, 
lege  omnibus  intersis,  auraeque. 

P.  7.  lin.  17.  pro  dien,  lege  dein. 

II.  lin.  11.  pro  nimul,  lege  simul. 

20.  lin.  9.  after  praebibit,  insert* 

Fluidum  Electricum  et  Galvanicum  quoque 
in  exemplis  diutinis  prosunt.  Moxa  etiam, 
dolores  diu  et  pertinaciter  manentes,  levare 
solet ; et  in  Morbo  Sciatico,  non  sine  com- 
modo manifesto  admota  est. 


nec  unquam  substantiis  quae  calorem  exci- 
tant, praesertim  liquoribus  omnibus  fortiori- 
bus. Alvus  quoque  in  hoc,  ut  in  aliis  mor- 
bis, ad  statum  sano  propinquantem  ducenda 
est,  et  magis  soluta  quam  lenta  tenenda  ; nam 
ad  mala  omnigena  corpori  contingentia  vel 
sananda  vel  levanda,  nullum  invenitur  reme- 
dium melius  quam  alvi  ordinatio  aptatum. 


FINIS. 

